जिनवाणी को सजाकर कार्यालय में जमा करने की अंतिम तिथि 2
सवाई माधोपुर|दिगम्बर जैनमहिला महासमिति संभाग सवाई माधोपुर के तत्वावधान में जिनवाणी (शास्त्र) सजाओ प्रतियोगिता का आयोजन किया जाएगा। सकल दिगम्बर जैन समाज के प्रवक्ता प्रवीण कुमार जैन ने बताया कि जिनवाणी को सजाकर चमत्कारजी मंदिर कार्यालय आलनपुर में 2 जनवरी तक जमा कराने की अंतिम तारीख निर्धारित की गई है। विजेता प्रतियोगियों को 5 जनवरी को साहूनगर दिगम्बर जैन मंदिर में आयोजित कार्यक्रम के तहत पारितोषिक प्रदान कर सम्मानित किया जाएगा।
बैठकमें विभिन्न मुद्दों पर चर्चा
सवाईमाधोपुर|खिरनी मेंविश्व हिन्दू परिषद, बजरंग दल की बैठक माताजी मंदिर में हुई। नगर संयोजक रविकांत शर्मा ने बताया कि बैठक में संगठन के कार्यों एवं योजनाओं पर चर्चा हुई। जिला संयोजक अमोल सिंह जादौन ने बैठक को संबोधित किया। बैठक में जलसिंह गुर्जर को खिरनी ग्राम संयोजक नियुक्त किया गया। इस अवसर सुरेश सोनी, धनराज सेनी, रजनीश मीना, लोकेश गुर्जर सहित कई कार्यकर्ता उपस्थित थे। इसी प्रकार पतंजली योग पीठ एवं भारत स्वाभिमान की शाखा युवा भारत के कार्यकर्ताओं की बैठक हुई। संस्था के रजत भारद्वाज ने बताया कि बैठक में शीतकालीन योग संपर्क शिविर के आयोजन पर चर्चा की गई। बैठक में पदाधिकारी उपस्थित थे।
विशेषयोग्यजन संघर्ष समिति की बैठक
सवाईमाधोपुर|विशेष योग्यजनसंघर्ष समिति जिला सवाई माधोपुर के पदाधिकारियों की बैठक जिलाध्यक्ष मुरारीलाल मीणा की बैठक में संपन्न हुई। मीणा ने बताया कि इस बैठक में मार्च 2016 में जयपुर में होने वाले विकलांग आंदोलन के बारे में विस्तार से चर्चा की गई। साथ ही अधिक से अधिक संख्या में जयपुर पहुंचकर आंदोलन को सफल बनाने की भी बात कही गई। बैठक में मुरारीलाल, कानाराम, रतनलाल बैरवा, पंकज शर्मा, ओमप्रकाश खंगार, संतोष देवी आदि ने भी बैठक में उपस्थित लोगों को संबोधित करते हुए अपने-अपने विचार व्यक्त किए।
ब्रह्मसेना का विस्तार किया जाए
सवाईमाधोपुर|ब्रह्म सेनासवाई माधोपुर की बैठक जटवाड़ा खुर्द स्थित कार्यालय पर हुई। अशोक कुमार ने बैठक को संबोधित करते हुए संगठन के विस्तार पर चर्चा करते हुए समाज के प्रति कार्य करने की बात कही। इस अवसर पर रितेश शर्मा, अविनाश शर्मा, शुभम भारद्वाज, नीरज जैमिनी, श्रीराम शर्मा, चंचल शर्मा, अनुपम शर्मा, लोकेश शर्मा, रजत भारद्वाज आदि सदस्य उपस्थित थे।
योगसंपर्क शिविर शुरू
सवाईमाधोपुर|पतंजली योगपीठएवं भारत स्वाभिमान न्याय की शाखा युवा भारत के कार्यकर्ताओं द्वारा पांच दिवसीय योग संपर्क कार्यक्रम के प्रथम दिन कार्यकर्ताओं द्वारा शेरपुर, कुंडेरा, रांवल, पाडली, श्यामपुरा एंडा गांव में संपर्क किया। जिला प्रभारी रजत भारद्वाज ने बताया कि कार्यकर्ताओं ने योग का महत्व बताते हुए लोगों को इससे जुडने का संकल्प दिलाया। इस मौके पर आशीष उपाध्याय, रवि, दीपेश, श्याम, हेमराज आदि उपस्थित थे।
साधारणसभा की बैठक कल
सवाईमाधोपुर|पंचायत समितिसवाईमाधोपुर की साधारण सभा की बैठक प्रधान सूरजमल बैरवा की अध्यक्षता में 30 दिसम्बर को दोपहर 12 बजे पंचायत समिति सभागार में आयोजित होगी। विकास अधिकारी पंचायत समिति सवाईमाधोपुर ने बताया कि बैठक में गत बैठक का अनुमोदन, सम्पूर्ण स्वच्छता कार्यक्रम, बिजली-पानी की व्यवस्था, मौसमी बीमारियों एवं स्वास्थ्य, शिक्षा, स्वावलम्बन योजना आदि पर विस्तार से चर्चा की जाएगी।
भागवतकथा 31 से
भगवतगढ़|कस्बेकीकेशव गोशाला परिसर में श्रीमद भागवत ज्ञान कथा सप्ताह के तहत भागवत कथा का आयोजन 31 दिसंबर से 6 जनवरी तक होगा। आयोजन समिति के बद्रीलाल शर्मा ने बताया कि 31 दिसंबर को सुबह दस बजे कलश यात्रा का आयोजन होगा। इसके बाद श्री वृंदावन धाम के कथावाचक आचार्य विष्णुकांत शास्त्री द्वारा भागवत पूजन के साथ कथा का वाचन प्रारंभ किया जाएगा। प्रतिदिन दोपहर बारह बजे से अपरान्ह तीन बजे तक कथा वाचन किया जाएगा। सात जनवरी को पूर्णाहुति, हवन यज्ञ एवं भंडारे का आयोजन होगा।
पाइपलाइन डालने के बाद भी सड़के दुरुस्त नहीं
चौथका बरवाड़ा|कस्बे मेंस्थित पंचायत समिति सभागार में सोमवार को पंचायत समिति की बैठक आयोजित की गई। बैठक में कई समस्याओं पर चर्चा कर अधिकारियों को समय पर समस्याओं के समाधान करने का आदेश प्रधान देवनारायण मीना ने दिया। इस अवसर पर सभी विभागों के अधिकारी कर्मचारी मौजूद रहे। साथ ही पंचायत समिति सदस्यों सरपंचों ने भी अपनी समस्या उठाई। इस अवसर पर कई प्रस्तावों पर चर्चा कर अनुमोदन किया गया। पंचायत समिति की बैठक प्रधान देवनारायण मीना की अध्यक्षता में हुई। बैठक में सबसे पहले बिजली पानी से जुड़े मामले पर चर्चा की गई। पंचायत समिति सदस्यों ने बताया की कस्बे में कई स्थानों जलदाय विभाग की ओर से पाइपलाइनें डालने के बाद सड़कों को ठीक नहीं किया जा रहा है। इससे सभी परेशान है। इस पर जलदाय विभाग ने शीघ्र समस्या समाधान की बात कही। इसी तरह चौथ का बरवाडा पंचायत समिति में आने वाले कई गांवों के जनप्रतिनिधियों ने भी अपनी समस्या अधिकारियों के सामने रखी। प्रधान देवनारायण मीना ने अधिकारियों से कहा की वो लोगों की समस्या पर निगरानी के साथ उनका समाधान करवाएं। इस अवसर पर कई प्रस्तावों पर अनुमोदन किया गया। बैठक में विकास अधिकारी ने भी पंचायत समिति में आई सरकारी योजनाओं की जानकारी सदस्यों को देते हुए उनकी जानकारी आम आदमी तक पहुंचाने का आग्रह किया। इसी तरह सड़क, स्वास्थ्य, रोशनी, सफाई आदि मामलों पर भी चर्चा कर प्रस्ताव पारित किए गए।
जिलासम्मेलन आयोजित
सवाईमाधोपुर|ऑल इंडियास्टूडेंट फैडरेशन का जिला सम्मेलन महावीर पार्क में मुकेश मीना की अध्यक्षता में आयोजित हुई। जिला अध्यक्ष हरिओम सिंह राजपूत ने बताया कि इस अवसर पर राज्य सचिव अतुल विश्नोई, जिला सचिव राम गोपाल गुणसारिया, हेमेन्द्र सिंह जौलिया, कुंज बिहारी, अनिल गुणसारिया ने बैठक को संबोधित किया।
hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva mai_Deva awa_Deva